**Образец № 8**

**ПРОЕКТ НА ДОГОВОР ЗА ПРЕДПЕЧАТ И ПЕЧАТНИ УСЛУГИ**

**№**[**●**]**/**[**●**]**[*попълва се номер, определен от Възложителя*]**

Днес, \_\_\_\_\_\_\_\_ 2018г., в гр.Варна, между:

**Висше военноморско училище “Н.Й.Вапцаров**”, със седалище и адрес на управление: гр. Варна, ул. ”Васил Друмев” № 73, Булстат 129004492, представлявано от началника му – флотилен адмирал проф.д.в.н. Боян Кирилов Медникаров и главния счетоводител Милена Стоянова Банкова, наричан/а/о за краткост **ВЪЗЛОЖИТЕЛ**, от една страна,

и

**[*Наименование на изпълнителя*]**,

[с адрес: [*адрес на изпълнителя*] / със седалище и адрес на управление: [*седалище и адрес на управление на изпълнителя*] [*да се попълни приложимото според случая*],

[ЕИК / код по Регистър БУЛСТАТ / регистрационен номер или друг идентификационен код (*ако изпълнителят е лице, установено в друга държава членка на ЕС или трета страна*) […] [и ДДС номер […]] [*да се попълни приложимото според случая*],

представляван/а/о от [*имена на лицето или лицата, представляващи изпълнителя*], в качеството на [*длъжност/и на лицето или лицата, представляващи изпълнителя*], [съгласно [*документ или акт, от който произтичат правомощията на лицето или лицата, представляващи изпълнителя – ако е приложимо*]],

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 112 от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „**ПРЕДПЕЧАТ И ПЕЧАТНИ УСЛУГИ“**, като се имат предвид всички предложения от приложената оферта на участника, въз основа, на които е определен за изпълнител, се сключи този договор („**Договора**/**Договорът**“) за възлагане на обществена поръчка с предмет: „**ПРЕДПЕЧАТ И ПЕЧАТНИ УСЛУГИ“**

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да изпълни услугите по обществена поръчка с предмет «**Предпечат и печатни услуги“ по Проект BG05M2OP001-2.009-0037-C01 „Подкрепа за развитие на докторанти, постдокторанти, млади учени и преподаватели във ВВМУ“,** съгласно Техническата спецификация на Възложителя, (Приложения ) и детайлно описани в Техническото и Ценово предложение на Изпълнителя (Приложения № [ 6 и **7**]), неразделна част от Договора, в съответствие с изискванията на настоящия Договор, действащите нормативни актове в областта и единния наръчник на бенефициента за прилагане на правилата за информация и комуникация 2014-2020.

(1.2) Видът и техническите характеристики на услугите по обществената поръчка „Предпечат и печатни услуги“, които следва да бъдат извършени от Изпълнителят са подробно посочени в Техническата спецификация на Възложителя, (Приложения № [**●**]) и в Техническото предложение на Изпълнителя (Приложения № [**6**]), представляващи неразделна част от настоящия Договор.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на [●]лева[[1]](#footnote-1) без ДДС (*с думи*: [●]) и [●] лева (*с думи*: [●] лева) с включен ДДС, съгласно Ценовото му предложение (Приложения № [**7**]), неразделна част от настоящия Договор.

(2.2) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор.

(2.3) Посочените в настоящия Договор цени са крайни и остават непроменени за срока на действието му.

**Член 3. Начин на плащане[[2]](#footnote-2)**

(3.1) Плащанията се извършват в български лева, с платежно нареждане по следната банкова сметка, посочена от Изпълнителя:[**●**]. Изпълнителят е длъжен да уведомява писмено Възложителя за всички последващи промени на банковата му сметка в срок до [[…] (*словом*)] дни считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.2) Плащането на цената по алинея (2.1) от настоящия Договор се извършва, както следва:

1. Възложителят заплаща 100 % (*с думи: сто процента*) от цената по алинея (2.1) в срок от 10 (десет) работни дни[[3]](#footnote-3) от надлежно извършване на услугата и с подписването на Приемо-предавателния протокол по алинея (5.3) и издадена фактура.
2. Фактурата задължително трябва да съдържа № и предмет на договора. Като основание за плащане следва да се посочи, че „Разходът е в изпълнение на Проект BG05M2OP001-2.009-0037-C01 „Подкрепа за развитие на докторанти, постдокторанти, млади учени и преподаватели във ВВМУ“, с бенефициент ВВМУ „Н.Й. Вапцаров“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.“
3. Финансирането за изпълнението на договора се осъществява по проект: BG05M2OP001-2.009-0037-C01 „Подкрепа за развитие на докторанти, постдокторанти, млади учени и преподаватели във ВВМУ“, с бенефициент ВВМУ „Н.Й. Вапцаров“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

(3.3) За дата на плащането, се счита датата на заверяване на банковата сметка на Изпълнителя със съответната дължима сума.

1. **СРОКОВЕ. МЯСТО И УСЛОВИЯ ЗА ИЗПЪЛНЕНИЕ НА УСЛУГАТА. ПРЕМИНАВАНЕ НА СОБСТВЕНОСТТА И РИСКА**

**Член 4. Срокове и място на доставка**

(4.1) Настоящият Договор влиза в сила от датата на подписването му. Възложителят уведомява писмено Изпълнителя за стартиране на изпълнението на дейностите по договора. Срокът на настоящия Договор изтича с неговото изпълнение. Срокът на договора е до изпълнение на проектните дейности, но не по-късно от 31.12.2018 година.

(4.2) При удължаване срока за изпълнение на договора по проект: BG05M2OP001-2.009-0037-C01 „Подкрепа за развитие на докторанти, постдокторанти, млади учени и преподаватели във ВВМУ“, с бенефициент ВВМУ „Н.Й. Вапцаров“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, по който се финансира поръчката, срока за изпълнение на настоящият договор може да бъде удължен с толкова месеца с колкото е удължен договора за изпълнение на проекта.

(4.2) Срокът за изпълнение на услугата е до 3 работни дни, считано от датата на заявка от страна на Възложителя.

(4.3) Мястото на доставка на материалите е в гр. Варна, ул. „Васил Друмев“ № 73.

**Член 5. Условия за изпълнение на услугата[[4]](#footnote-4)**

(5.1) Изпълнителят се задължава да извърши услугата, съгласно техническата спецификация предоставена от ВЪЗЛОЖИТЕЛЯ и конкретна заявка.

(5.2) Изпълнителят уведомява Възложителя писмено в срок от 1 (*един*) работен ден предварително за конкретните дати и час, на които ще се доставят печатните материали, предмет на договора. При предаването на печатните материали, предмет на настоящия договор, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 10 (*десет*) работни дни.

(5.3) При констатиране на явни Несъответствия, по смисъла на алинея (5.4) на доставените печатни материали по настоящия договор, Възложителят има право да откаже да подпише приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (5.4). След отстраняване на Несъответствията, Страните подписват двустранен Приемо-предавателен протокол за приемане на доставените материали.

(5.4) При „**Несъответствия**“ (явни или скрити с Техническата спецификация на Възложителя и/или Техническото предложение на Изпълнителя, Изпълнителят заменя всички заявени печатни материали или частта с Несъответствия с такива, притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя.

(5.5) В случай че несъответствието на доставените материали е толкова съществено, че прилагането на алинея (5.4) ще доведе до промяна на предмета на поръчката, или в случай че Изпълнителят забави доставката на печатните материали или отстраняването на Несъответствията с повече от 7 (*седем*) работни дни, от предвидения срок за изпълнение на услугата по настоящия договор в алинея (4.2), съответно от срока, посочен в констативния протокол, Възложителят има право да прекрати Договора.

(5.6) В случаите на Несъответствия, посочени в констативния протокол по алинея (5.3), Възложителят не дължи заплащане на цената по алинея [*остатъчното плащане или 100% от цената на доставката*] преди отстраняването им и изпълненията на останалите условия за плащане, предвидени в Договора.

(5.7) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя. /**ако е приложимо/**

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 6.**

(6.1) Изпълнителят се задължава да изпълни услугите предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договори придружени със съответните документи, качествено и в срок.

(6.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(6.3) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(6.4) Изпълнителят е длъжен да осигури на Възложителя и отговорните му служители регламентиран достъп до всички материали и документи във връзка с изпълнението на предмета на настоящия договор, по време на всеки етап от изпълнението му.

(6.5) Изпълнителят е длъжен да присъства при разглеждане на резултатите от изпълнението на предмета на настоящия договор от Възложителя и трети страни при необходимост.

(6.6) Изпълнителят е длъжен да уведомява своевременно Възложителя писмено при възникване на пречки, които могат да забавят или да направят невъзможно изпълнението на договора.

(6.7) Изпълнителят е длъжен да информира своевременно възложителя писмено за всички пречки, възникващи в хода на изпълнение на услугата, предмет на настоящия договор, да предложи начин за отстраняването им, като може да поиска от Възложителя указания и/или съдействие за отстраняването им.

(6.8) С оглед изпълнение на поетите от Възложителя ангажименти за разгласяване на факта, че Проектът се финансира от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове, Възложителят следва да упоменава финансовия принос във всяка информация, доклади и документи по Проекта. В тази връзка Изпълнителят поема задължението във всеки документ, съставен във връзка с или в изпълнение на настоящия договор, да се съдържа следното заявление: Проект BG05M2OP001-2.009-0037-C02 „Подкрепа за развитие на докторанти, постдокторанти, млади учени и преподаватели във ВВМУ“, с бенефициент ВВМУ „Н.Й. Вапцаров“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

(6.9) Изпълнителят се задължава да спазва всички действащи нормативни актове, регламентиращи съответната дейност от предмета на обществената поръчка.

(6.10) Изпълнителят се задължава да спазва изискванията и да осигурява изпълнение на мерките за информация и публичност по Оперативна програма „Наука и образование за интелигентен растеж“.

(6.11) С подписването на настоящия договор, Изпълнителят декларира, че е запознат с дефинициите на „нередност” и „измама”, както следва:

- „Нередност” е всяко нарушение на разпоредба на правото на Европейската общност, в резултат на действие или бездействие от икономически оператор, което има или би имало ефект на нанасяне на вреда върху общия бюджет на Общностите или на бюджетите, управлявани от тях, посредством намаляването или загубата на приходи, произтичащи от собствени ресурси, събирани непосредствено от името на Общностите или посредством извършването на неоправдан разход.

- „Измама” (по отношение на разходи) е всяко умишлено действие или бездействие, свързано с използването или представянето на фалшиви, грешни или непълни изявления или документи, което води до злоупотреба или неправомерно присвояване на средства от общия бюджет на Европейските общности или от бюджети, управлявани от или от името на Европейските общности, укриване на информация в нарушение на конкретно задължение със същия резултат; използването на такива средства за различни цели от тези, за които те първоначално са били отпуснати.

(6.12) Изпълнителят се задължава да възстанови всички суми по нередности, констатирани по повод изпълнение на дейностите по този договор, заедно с дължимата законна лихва и други неправомерно получени средства.

(6.13) Изпълнителят се задължава да запознае своите служители с определението за „нередност” и „измама” съгласно Регламент 1303/2013, както и да докладва за възникнали нередности пред Възложителя съгласно утвърдената от Възложителя процедура за работа с нередности.

(6.14) Изпълнителят се задължава да предостави възможност на Управляващия орган, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности –

Република България и външните одитори да извършват проверки на място на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта. Такива проверки могат да бъдат извършвани до 5 години след приключването на Оперативната програма.

(6.15) Изпълнителят се задължава да сключи договор/договори за подизпълнение с посочените в офертата му подизпълнители в срок от 10 (*десет*) дни от сключване на настоящия Договор.В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

/**ако е приложимо/**

(6.16) Изпълнителят се задължава да достави изработените материали в сроковете по настоящия договор и на адреса упоменат от Възложителя в чл. 4.3

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 7.**

(7.1) Възложителят се задължава да заплати общата цена по чл. 2 алинея (2.1) от този Договор, съгласно условията и по начина, посочен в него.

(7.2) Възложителят се задължава да приеме услугата, предмет на договора по реда на алинея (5.1) ако отговарят на договорените изисквания, в срок до 10 (десет) дни след писменото му уведомяване.

(7.3) Възложителят се задължава да оказва съдействие на Изпълнителя във връзка с изпълнението на настоящия договор, включително и за отстраняване на възникнали пречки пред изпълнението на договора, когато Изпълнителят поиска това.

(7.4) Възложителят е длъжен да предостави на Изпълнителя за ползване наличните документи и други данни, необходими за изпълнение на услугите, предмет на договора, при спазване на относимите изисквания или ограничения съгласно приложимото право, включително да уведоми своевременно Изпълнителя за конкретните изисквания за визуална идентичност на материалите.

(7.5) Да освободи представената от Изпълнителя гаранция за изпълнение, съгласно клаузите на настоящия договор. (ако е приложимо)

(7.6) Възложителят има право да иска от Изпълнителя да изпълни услугата в срок и без отклонения от договорените изисквания.

(7.7) Възложителят има право да получава информация по всяко време относно подготовката, хода и организацията по изпълнението на услугата и дейностите, предмет на Договора.

(7.8) Възложителят има право на рекламация за изпълнените по Договора предпечатни и печатни услуги, при условията посочени в настоящия Договор.

(7.9) Възложителят има право да изисква от Изпълнителя замяната на несъответстващи с Техническите спецификации предпечатни и печатни материали само при условията на настоящия Договор.

(7.10) Възложителят има право да откаже приемането на услугата, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(7.11) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(7.12) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

1. **ПОДАВАНЕ НА ЗАЯВКИ, ПРЕДАВАНЕ, ПРЕГЛЕД И ПРИЕМАНЕ НА ИЗПЪЛНЕНИЕТО ПО ПРЕДМЕТА НА ДОГОВОРА**

**Член 8.**

(8.1) Заявките за изготвяне на материалите по чл. 1 се подават от Възложителя или определеното от него отговорно лице съобразно конкретните потребности на възложителя, включително на посочения в настоящия договор електронен адрес на Изпълнителя. Във всяка заявка се определят вида, наименованието, броя и съдържанието на необходимите за изработване печатни материали.

(8.2) Изпълнителят представя в срок до два работни дни визиите на материалите, включени в конкретната заявка за финално одобрение. В случай, че отговорното лице на Възложителя, констатира допуснати несъответствия с изискванията, се прилагат разпоредбите на чл. 5. След финално одобрение от Възложителя на визиите на материалите и след получаване на писмено потвърждение за изработване на съответния материал, Изпълнителят пристъпва към тяхното изработване.

(8.3) Материалите се разглеждат в срок до 10 (десет) работни дни от датата на предаването им от Възложителя, за съответствие с изискванията на Възложителя, заложени в Техническата спецификация, Техническото предложение на Изпълнителя и конкретната заявка.

(8.4) В случай на установено съответствие на предадените материали с изискванията на Възложителя, заложени в Техническата спецификация и с предложенията в Техническото предложение на Изпълнителя, неразделна част от настоящия договор, страните подписват приемо-предавателен протокол.

(8.5) В случай на установено несъответствие на предадените материали с изискванията на Възложителя, се следват изискванията на чл. 5 от настоящия договор.

(8.6) Прегледът по чл. 8.3 не освобождава Изпълнителя от отговорност за предаване на качествени материали.

1. **ГАРАНЦИЯ ЗА ИЗПЪЛНЕНИЕ**

**Член 9**

(9.1) Гаранцията за изпълнение на договора е в размер на …….. (……………..) равняващи се на 2% (два процента) от размера на възнаграждението без ДДС, определен в чл. 2 и се представя от Изпълнителя на Възложителя при подписване на договора. Гаранцията се предоставя под формата на парична сума/ банкова гаранция/ застраховка (посочва се конкретната форма, под която е представена гаранцията), внесена по сметка на Възложителя, която обезпечава изпълнението чрез покритие на отговорността на Изпълнителя и е със срок на валидност не по-малък от 30 дни след изтичане на срока за изпълнение.(ако е приложимо)

(9.2) В случай на изменение на настоящия договор, Изпълнителят се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 3 (три) работни дни от подписването на допълнително споразумение за изменението.

(9.3) Действията за привеждане на гаранцията за изпълнение в съответствие с изменените условия на договора, могат да включват, по избор на Изпълнителя:

1. внасяне на допълнителна парична сума по банковата сметка на Възложителя и/ или

2. предоставяне на документ за изменение на първоначалната банкова гаранция или нова банкова гаранция; и/ или

3. предоставяне на документ за изменение на първоначалната застраховка или нова застраховка

(9.4) Освобождаването на гаранцията за изпълнение се извършва в срок до 30 (тридесет) дни считано от датата на прекратяване на настоящия договор, както следва:

1. когато е във формата на парична сума – чрез превеждане на сумата по банковата сметка на Изпълнителя;

2. когато е във формата на банкова гаранция – чрез връщане на нейния оригинал на представител на Изпълнителя или упълномощено от него лице;

3. когато е във формата на застраховка – чрез връщане на оригинала на застрахователната полица/ застрахователния сертификат на представител на Изпълнителя или упълномощено от него лице.

(9.5) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към усвояване на гаранцията.

(9.6) Възложителят има право да задържи съответната част и да се удовлетвори от гаранцията за изпълнение, когато Изпълнителят не изпълни някое от неговите задължения по договора, както и в случаите на некачествено, частично и/ или забавено изпълнение, на което и да е задължение на Изпълнителя, като усвои такава част от гаранцията за изпълнение, която съответства на уговорената в договора неустойка за съответния случай.

(9.7) Възложителят има право да задържи гаранцията за изпълнение в пълен размер, в случай на пълно неизпълнение, в т.ч. когато предоставените услуги не отговарят на изискванията на Възложителя.

(9.8) Във всеки случай на задържане на гаранцията за изпълнение, Възложителят уведомява Изпълнителя за задържането и неговото основание. Задържането на гаранцията за изпълнение изцяло или частично не изчерпва правата на Възложителя да търси обезщетение в по-голям размер.

1. **НЕУСТОЙКИ, САНКЦИИ И ОТГОВОРНОСТИ**

**Член 10.**

(10.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0.1%[[5]](#footnote-5) от сумата по алинея (2.1) за всеки просрочен ден, но не повече от 3%[[6]](#footnote-6) от цената на съответната дейност по алинея (2.1).

(10.2) При забава на Възложителя за изпълнение на задълженията му за плащане по Договора, същият заплаща на Изпълнителя неустойка в размер на 0.1%[[7]](#footnote-7) от дължимата сума за всеки просрочен ден, но не повече от 3%[[8]](#footnote-8) от размера на забавеното плащане.

(10.3) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки.

(10.4.) Неустойките се заплащат незабавно, при поискване от Възложителя, по следната банкова сметка [●]. В случай че банковата сметка на Възложителя не е заверена със сумата на неустойката в срок от 30 (*тридесет*) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ[[9]](#footnote-9)**/**ако е приложимо/**

**Член 11.**

(11.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(11.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(11.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(11.4) Независимо от използването на подизпълнители, отговорността за изпълнение на настоящия Договор и на Изпълнителя.

(11.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Член 12.**

(12.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

1. приложимите клаузи на Договора са задължителни за изпълнение от подизпълнителите;
2. действията на Подизпълнителите няма да доведат пряко или косвено до неизпълнение на Договора;
3. при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 13.**

(13.1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(13.2) Разплащанията по ал. (13.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(13.3) Към искането по ал. (13.2) Изпълнителят предоставя становище, от което да е видно дали оспорва плащанията или част от тях като недължими.

(13.4) Възложителят има право да откаже плащане по ал. (13.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 14.**

(14.1) Настоящият Договор се прекратява в следните случаи:

1. по взаимно съгласие на Страните, изразено в писмена форма;
2. с неговото изпълнение;
3. с изтичане на уговорения срок;
4. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
5. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от [7] дни;

(14.2) Възложителят може да прекрати Договора едностранно, без предизвестие с уведомление, изпратено до Изпълнителя:

1. когато Изпълнителят забави изпълнението на задължение по настоящия Договор с повече от [[7] (*седем*)] дни;
2. използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(14.3) ВЪЗЛОЖИТЕЛЯТ прекратява Договора в случаите по чл.118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. [*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.]*

(14.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(14.6) Възложителят може да развали Договора по реда и при условията предвидени в него или в приложимото законодателство.

**Член 15**

Настоящият Договор може да бъде изменян или допълван от Страните при условията на чл. 116 от ЗОП[[10]](#footnote-10) и чл. 4 ал. 4.2 на настоящият договор.

**XI. НЕПРЕОДОЛИМА СИЛА**

**Член 16**

(16.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(16.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(16.3)Докато трае непреодолимата сила, изпълнението на задължението се спира.

(16.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ /ако е приложимо/**

**Член 17.**

(17.1) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 18.**

За всички неуредени в настоящия Договор въпроси се прилага действащото българско законодателство.

**Член 19**.

(19.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

[●]

Телефон: [●]

Email: [●]

**ЗА ИЗПЪЛНИТЕЛЯ:**

[●]

Телефон: [●]

Email: [●]

(19.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(19.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(19.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 19 се считат за валидно изпратени и получени от другата Страна.

(19.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 20**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 21**.

(21.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни, като в случай на спор, всяка Страна може да изпрати на другата на посочените адреси за кореспонденция по-долу покана за преговори с посочване на дата, час и място за преговори.[[11]](#footnote-11)

(21.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете,

отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 22**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

**Член 23.**

При подписването на настоящия Договор се представиха следните документи:

/**ако е приложимо/**

Неразделна част от настоящия Договор са следните приложения:

1. *Приложение № 1* – Техническа спецификация на Възложителя;
2. *Приложение № 2 –* Техническо и Ценово предложение на Изпълнителя;

Настоящият Договор се подписа в три еднообразни екземпляра – два за Възложителя и един за Изпълнителя.

**ВЪЗЛОЖИТЕЛ: ИЗПЪЛНИТЕЛ:**

**НАЧАЛНИК НА ВВМУ ”Н.Й.ВАПЦАРОВ” Управител**

**ФЛОТИЛЕН АДМИРАЛ ПРОФ. Д.В.Н.**

**\_\_\_\_\_\_\_\_ БОЯН МЕДНИКАРОВ**

Главен счетоводител:

\_\_\_\_\_\_\_\_\_Милена Банкова

**СЪГЛАСУВАНО:**

Главен юрисконсулт:

\_\_\_\_\_\_\_\_\_\_Радко Радев

Отпечатано в 2 екземпляра

1. Възможно е да се уговори плащане в евро или др. валута. [↑](#footnote-ref-1)
2. При необходимост и по преценка на страните, могат да се включват специализирани клаузи [↑](#footnote-ref-2)
3. Срокът следва да е съобразен с чл. 303а от ТЗ. [↑](#footnote-ref-3)
4. При необходимост и по преценка на страните, могат да се включват специализирани клаузи [↑](#footnote-ref-4)
5. Посочва се размера на неустойката. Обичайно е 0,1 – 0,2 на сто. [↑](#footnote-ref-5)
6. Посочва се размера на неустойката. Обичайно е до 5 на сто. [↑](#footnote-ref-6)
7. Посочва се размера на неустойката. Обичайно е 0,1 – 0,2 на сто [↑](#footnote-ref-7)
8. Посочва се размера на неустойката. Обичайно е до 5 на сто. [↑](#footnote-ref-8)
9. Изискванията и условията, предвидени в този раздел се прилагат в случаите, когато Изпълнителят е предвидил използването на подизпълнители [↑](#footnote-ref-9)
10. Когато Възложителят предвижда да прави промени в договора на основание чл. 116, ал. 1, т. 1 от ЗОП, то промените следва да бъдат предвидени в документацията за обществената поръчка и да бъдат включени в настоящия договор чрез ясни, точни и недвусмислени клаузи, включително клаузи за изменение на цената или опции. Обхватът и естеството на възможните изменения или опции, както и условията, при които те могат да се използват, не трябва да води до промяна в предмета на поръчката. [↑](#footnote-ref-10)
11. Допустимо е да се уговори разглеждане на спора пред арбитраж. [↑](#footnote-ref-11)